
ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


11 Σεπτεμβρίου 2017 


ΤΕΥΧΟΣ ΠΡΩΤΟ 


Αρ 


. Φύλλου 135 


ΠΡΟΕΔΡΙΚΟ ΔΙΑΤΑΓ ΜΑ ΥΠΆΡΙΘΜ. 95 

Τροποποίηση διατάξεων του π.δ. 344/2000 

«Ασκηση του επαγγέλματος του γεωτεχνικού» 

(Α' 297), όπως ισχύει. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Της περίπτωσης α'της παραγράφου 2 του άρθρου 
20 του ν. 1474/1984 «Τροποποίηση του ιδρυτικού νό¬ 
μου του Γεωτεχνικού Επιμελητηρίου Ελλάδας και άλλες 
διατάξεις» (ΑΊ 28). 

β)Τηςυποπαραγράφου Ε.5 της παραγράφου Ε'του άρ¬ 
θρου πρώτου του ν. 4152/2013 «Επείγοντα μέτρα εφαρ¬ 
μογής των νόμων 4046/2012,4093/2012 και 4127/2013» 
(Α' 107). 

2. Την από 28/01/2016 εισήγηση του Διοικητικού 
Συμβουλίου του Γεωτεχνικού Επιμελητηρίου Ελλάδος 
(ΓΕΩΤ.Ε.Ε.) [Συνεδρίαση 2η/θέμα 8ο/28/1/2016], 

3. Τις διατάξεις του άρθρου 90 του Κώδικα Νομοθεσίας 
για την Κυβέρνηση και τα Κυβερνητικά Όργανα, [άρθρο 
πρώτο του π.δ. 63/2005 (Α'98)]. 

4. Το γεγονός ότι από τις διατάξεις του παρόντος δια¬ 
τάγματος δεν προκαλείται δαπάνη σε βάρος του κρατι¬ 
κού προϋπολογισμού ούτε του ΓΕΩΤΕΕ. 

5. Την αριθ. 44/2017 γνωμοδότηση του Συμβουλίου 
της Επικράτειας, με πρόταση του Υπουργού Αγροτικής 
Ανάπτυξης και Τροφίμων και του Υπουργού Οικονομι¬ 
κών, αποφασίζουμε: 

Άρθρο 1 

Προσθήκη άρθρου στο π.δ. 344/2000 (Α'297), 

όπως ισχύει 

Μετά το άρθρο 1 του π.δ. 344/2000, προστίθεται άρ¬ 
θρο 2 ως εξής: 

«Άρθρο 2 

Αναγγελία έναρξης άσκησης 

γεωτεχνικού επαγγέλματος 

1. Για την άσκηση του γεωτεχνικού επαγγέλματος κα¬ 
θεμιάς των ειδικοτήτων γεωπόνου, δασολόγου, γεωλό¬ 
γου, ιχθυολόγου και κτηνιάτρου, απαιτείται η υποβολή 
αναγγελίας έναρξης άσκησης του γεωτεχνικού επαγγέλ¬ 


ματος στο Γεωτεχνικό Επιμελητήριο Ελλάδας (ΓΕΩΤΕΕ), 
σύμφωνα με τις διατάξεις του άρθρου 3 του ν. 3919/2011 
(Α'32), όπως ισχύει, της υποπαρ. Ε.4 της παρ. Ε του πρώ¬ 
του άρθρου του ν. 4152/2013 (Α' 107) και τις διατάξεις 
του παρόντος. 

Η αναγγελία έναρξης άσκησης του γεωτεχνικού επαγ¬ 
γέλματος συνοδεύεται από τα νόμιμα δικαιολογητικά 
για την πιστοποίηση της συνδρομής των νόμιμων προ¬ 
ϋποθέσεων άσκησης του γεωτεχνικού επαγγέλματος, 
σύμφωνα με τα άρθρα 3 και 19 του ν. 1474/1984 (Α' 128), 
το άρθρο 21 του ν. 2040/1992 (Α'70) και τα άρθρα 1,3,4 
και 5 του παρόντος, όπως ισχύουν κάθε φορά. 

Στην αναγγελία έναρξης άσκησης του γεωτεχνικού 
επαγγέλματος αναγράφονται τα στοιχεία ταυτότητας, 
επικοινωνίας και αλληλογραφίας του αναγγέλλοντος. Για 
την υποβολή αναγγελίας έναρξης άσκησης γεωτεχνικού 
επαγγέλματος χορηγείται σχετική βεβαίωση υποβολής 
της από το ΓΕΩΤΕΕ. 

2. Μετά τον έλεγχο των υποβληθέντων δικαιολογητι- 
κών και εφόσον συντρέχουν οι νόμιμες προϋποθέσεις 
άσκησης του επαγγέλματος του γεωτεχνικού, το ΓΕΩΤΕΕ 
χορηγεί βεβαίωση συνδρομής νομίμων προϋποθέσεων 
άσκησης του γεωτεχνικού επαγγέλματος, εντός προθε¬ 
σμίας τριών (3) μηνών από την ημερομηνία υποβολής 
της αναγγελίας έναρξης άσκησης του γεωτεχνικού επαγ¬ 
γέλματος μαζί με τα νόμιμα δικαιολογητικά. Με τη χο¬ 
ρήγηση της βεβαίωσης συνδρομής νομίμων προϋποθέ¬ 
σεων έναρξης άσκησης του γεωτεχνικού επαγγέλματος, 
το ΓΕΩΤΕΕ εγγράφει αυτεπαγγέλτως τον αναγγέλλοντα 
στο μητρώο απασχόλησης γεωτεχνικών του άρθρου 6. 

Αν παρέλθει άπρακτη η προθεσμία των τριών (3) μη¬ 
νών θεωρείται ότι πληρούνται οι νόμιμες προϋποθέσεις 
άσκησης του γεωτεχνικού επαγγέλματος, σύμφωνα με 
τις διατάξεις της παρ. 1 του άρθρου 3 του ν. 3919/2011 
(Α'32), όπως ισχύει. 

3. Στην περίπτωση που δεν συντρέχουν οι νόμιμες 
προϋποθέσεις έναρξης άσκησης του γεωτεχνικού 
επαγγέλματος ή δεν προκύπτει η συνδρομή τους από 
τα υποβληθέντα δικαιολογητικά, το ΓΕΩΤΕΕ, εντός της 
προθεσμίας της παραγράφου 2, απαγορεύει την άσκηση 
του επαγγέλματος του γεωτεχνικού στον αναγγέλλοντα, 
τον οποίο ενημερώνει εγγράφως, γνωστοποιώντας του 
τους λόγους της απαγόρευσης. Η έγγραφη απαγόρευση 
κοινοποιείται με συστημένη αλληλογραφία στη διεύθυν¬ 
ση που δηλώνει με την αναγγελία του ο ενδιαφερόμενος. 

4. Το ΓΕΩΤΕΕ μπορεί οποτεδήποτε, ακόμη και μετάτην 
παρέλευση τριών (3) μηνών από την αναγγελία έναρξης 
άσκησης του γεωτεχνικού επαγγέλματος, να απαγορεύ¬ 
σει την άσκηση του γεωτεχνικού επαγγέλματος αν διαπι¬ 
στώσει ότι δεν πληρούνται οι νόμιμες προϋποθέσεις για 
την άσκηση του επαγγέλματος του γεωτεχνικού. 

5. α) Οι γεωτεχνικοί της παρ. 1 υποχρεούνται να υπο¬ 
βάλλουν στο ΓΕΩΤΕΕ, εντός του πρώτου διμήνου κάθε 
τρίτου έτους μετά την υποβολή της αναγγελίας έναρξης 
άσκησης του γεωτεχνικού επαγγέλματος, δήλωση συ¬ 
νέχισης άσκησης του επαγγέλματος αυτού, στην οποία 
δηλώνουν: 

αα) Ονοματεπώνυμο, όνομα πατρός και μητρός. 

ββ) Αριθμό μητρώου, αριθμό δελτίου ταυτότητας και 
αριθμό φορολογικού μητρώου (ΑΦΜ). 

γγ) Διεύθυνση και στοιχεία επικοινωνίας κατοικίας και 
επαγγελματικής δραστηριότητας (αριθμό τηλεφώ¬ 
νου, φαξ, ηλεκτρονική διεύθυνση και ιστοσελίδα, 
εφόσον υπάρχουν). 

δδ) Στοιχεία εργοδότη ή θέση που κατέχουν στο δη¬ 
μόσιο. 

εε) Οτι πληρούν τις προϋποθέσεις και δεν έχουν στε¬ 
ρηθεί έστω και ένα από τα προσόντα της παρ. 3 
του άρθρου 3 του ν. 1474/1984. 

β) Με την υποβολή της δήλωσης συνέχισης άσκησης 
του γεωτεχνικού επαγγέλματος επικαιροποιούνται αυ- 
τεπαγγέλτως τα στοιχεία του μητρώου απασχόλησης 
γεωτεχνικών του άρθρου 6. Σε περίπτωση μη υποβολής 
της ως άνω δήλωσης, ο γεωτεχνικός διαγράφεται από 
το μητρώο απασχόλησης γεωτεχνικών του άρθρου 6.». 

Άρθρο 2 

Τροποποίηση του άρθρου 6 

του π.δ. 344/2000 (Α' 297), όπως ισχύει 

Το άρθρο 6 του π.δ. 344/2000, όπως τροποποιήθηκε 
με το π.δ. 262/2003 (Α'237) και αντί καταστάθηκε με την 
υποπερίπτωση β'της περίπτωσης 2 της υποπαραγρά- 
φου Β.5 της παραγράφου Β του άρθρου πρώτου του ν. 
4254/2014 (Α'85), αντικαθίσταται ως εξής: 

«Άρθρο 6 

Μητρώο απασχόλησης γεωτεχνικών 

Ι.Το ΓΕΩΤΕΕ τηρεί μητρώο απασχόλησης των μελών 
του, κατά κλάδο, στο οποίο αναγράφονται υποχρεωτικά 
όσοι έχουν λάβει βεβαίωση συνδρομής νομίμων προϋ¬ 
ποθέσεων έναρξης άσκησης του γεωτεχνικού επαγγέλ¬ 
ματος, σύμφωνα με το άρθρο 3 του ν. 3919/ 2011 (Α' 32) 
(υποπερ. β'της περ. 2 της υποπαρ. Β.5 της παρ. Β του 
άρθρου πρώτου του ν. 4254/2014, Α' 85). 

2. Το μητρώο απασχόλησης γεωτεχνικών αναρτάται 
στην επίσημη ιστοσελίδα του ΓΕΩΤΕΕ, είναι προσβάσιμο 
στο κοινό με ηλεκτρονικό τρόπο, σύμφωνα με τις δια¬ 
τάξεις του ν. 2472/1997 (Α' 50), όπως ισχύει κάθε φορά, 
και περιλαμβάνει για κάθε μέλος του ΓΕΩΤΕΕ, τα εξής 
στοιχεία: 


α) Υποχρεωτικά, ονοματεπώνυμο, πατρώνυμο, αριθμό 
μητρώου και διεύθυνση επαγγελματικής δραστηριότη¬ 
τας. 

β) Προαιρετικά, τα στοιχεία επικοινωνίας κατοικίας και 
επαγγελματικής δραστηριότητας (αριθμό τηλεφώνου, 
φαξ, ηλεκτρονική διεύθυνση και ιστοσελίδα, εφόσον 
υπάρχουν). Η αναγραφή αυτή προϋποθέτει ότι τα μέλη, 
με την υποβολή της αναγγελίας άσκησης του γεωτεχνι¬ 
κού επαγγέλματος ή της δήλωσης συνέχισης άσκησης 
αυτού, παρέχουν ρητά και ειδικά τη συγκατάθεση τους 
για την ανάρτηση των εν λόγω απλών δεδομένων στην 
επίσημη ιστοσελίδα του ΓΕΩΤΕΕ. 

3. Τα μέλη υποχρεούνται να δηλώνουν άμεσα στο 
ΓΕΩΤΕΕ κάθε μεταβολή των στοιχείων τους που είναι 
καταχωρισμένα στο μητρώο απασχόλησης γεωτεχνικών. 
Η επικαιροποίηση των στοιχείων του μητρώου απασχό¬ 
λησης γεωτεχνικών γίνεται ατελώς.». 

Άρθρο 3 

Μεταβατικές διατάξεις 

Οι γεωτεχνικοί που, κατά την έναρξη ισχύος του πα¬ 
ρόντος διατάγματος, διαθέτουν άδεια άσκησης γεω¬ 
τεχνικού επαγγέλματος, σύμφωνα με τις διατάξεις του 
άρθρου 2 του π.δ. 344/2000, που καταργήθηκε με την 
περίπτωση 3 της υποπαραγράφου Β.5 της παραγράφου 
Β του άρθρου πρώτου του ν. 4254/2014 (Α'85), οφείλουν, 
για τη διατήρηση του δικαιώματος άσκησης του γεωτε¬ 
χνικού επαγγέλματος, να υποβάλουν, σε περίπτωση που 
δεν το έχουν ήδη πράξει, μέσα σε προθεσμία τριών (3) 
μηνών από την έναρξη ισχύος του παρόντος διατάγμα¬ 
τος, δήλωση συνέχισης άσκησης του γεωτεχνικού επαγ¬ 
γέλματος, κατά τα οριζόμενα στην παρ. 5 του άρθρου 2 
του π.δ. 344/2000, όπως αυτό προστίθεται με το άρθρο 1. 
Η παραπάνω διαδικασία γίνεται ατελώς. 

Άρθρο 4 

Έναρξη ισχύος 

Η ισχύς του παρόντος διατάγματος αρχίζει από τη δη¬ 
μοσίευσή του στην Εφημερίδα της Κυβερνήσεως. 

Στον Υπουργό Αγροτικής Ανάπτυξης και Τροφίμων 
αναθέτουμε την δημοσίευση και εκτέλεση του παρόντος 
διατάγματος. 

Αθήνα, 23 Αυγούστου 2017 

Ο Πρόεδρος της Δημοκρατίας 

ΠΡΟΚΟΠΙΟΣ Β. ΠΑΥΛΟΠΟΥΛΟΣ 

Οι Υπουργοί 

Αγροτικής Ανάπτυξης 
Οικονομικών και Τροφίμων 

